## El Consell col·labora amb la Universitat de València en el desenvolupament de la cultura de la mediació per a la resolució de conflictes

*** El Ple autoritza un conveni per import de 30.000 euros amb esta institució universitària per a l’impuls de la Càtedra Institucional per a la Cultura de la Mediació**

El Consell ha aprovat el conveni entre la Conselleria de Justícia i Interior i la Universitat de València-Estudi General per al desenvolupament de la Càtedra Institucional per a la Cultura de la Mediació.

L’acord, que té una dotació de 30.000 euros, articula la col·laboració per al desenvolupament d’activitats que generen la cultura de la mediació dins de la institució universitària i la fomenten com a mètode de solució de conflictes en la societat.

També és objecte d’este conveni la realització d’accions formatives i d’informació, investigació, difusió i divulgació de la mediació que contribuïsquen a impulsar una mirada diversa del conflicte i a expandir el llenguatge de la mediació en la societat valenciana.

Fecha: 02/07/2024